MUNICIPIUL CRAIOVA

CONSILIUL LOCAL AL MUNICIPIULUI CRAIOVA

      HOTĂRÂREA NR.329
privind aprobarea proiectului (cererea de finanțare) „Creşterea Eficienţei Energetice în cadrul clădirilor RezidenȚiale din Municipiul Craiova – CEERT L5.1”
 Consiliul Local al Municipiului Craiova, întrunit în şedinţa ordinară din data de 26.07.2018;

  
Având în vedere rapoartele nr.113996/2018 al Direcţiei Elaborare şi Implementare Proiecte și nr.116014/2018 al Directiei Juridice, Asistenţă de Specialitate şi Contencios Administrativ prin care se propune aprobarea proiectului (cererea de finantare) „Creşterea Eficienţei Energetice în cadrul clădirilor RezidenȚiale din Municipiul Craiova – CEERT L5.1” și rapoartele nr.321/2018 al Comisiei Servicii Publice, Liberă Iniţiativă  şi Relaţii Internaţionale, nr.323/2018 al Comisiei pentru Învăţământ, Cultură, Sănătate, Culte, Tineret şi Sport, nr.325/2018 al Comisiei de Urbanism, Protecţia Mediului şi Conservarea Monumentelor, nr.329/2018 al Comisiei Juridică, Administraţie Publică şi Drepturi Cetăţeneşti şi nr.331/2018 al Comisiei Buget Finanţe, Studii, Prognoze şi Administrarea domeniului; 

În conformitate cu prevederile art. 44, alin. (1) din Legea nr. 273/29.06.2006 privind finantele publice locale, Hotărârii Guvernului nr. 759/2007 privind regulile de eligibilitate a cheltuielilor efectuate in cadrul operatiunilor finantate prin programele operationale, cu modificarile si completarile ulterioare şi Ghidul solicitantului – Condiții specifice de accesare a fondurilor în cadrul apelurilor de proiecte cu titlul POR/2017/3/3.1/A/2/7REGIUNI, aprobat prin  Ordinul M.D.R.A.P.F.E. 3801/27.07.2017;

 
 În temeiul art.36, alin.2, lit.b coroborat cu alin.4, lit.d, art.45, alin.2 lit.e, art.61 alin.2 şi art.115, alin.1, lit.b din Legea nr.215/2001, republicată, privind administraţia publică locală; 
HOTĂRĂŞTE:

  Art.1.Se aprobă proiectul (cererea de finantare) „Creşterea Eficienţei Energetice în cadrul clădirilor RezidenȚiale din Municipiul Craiova – CEERT L5.1”, conform anexei  care face parte integrantă din prezenta hotărâre.

Art.2. Se aprobă valoarea totală a cererii de finanţare „Creşterea Eficienţei Energetice în cadrul clădirilor RezidenȚiale din Municipiul Craiova – CEERT L5.1”, în cuantum de 4.309.783,69 lei, (inclusiv TVA), din care valoare totală eligibilă - 4.090.680,53 lei şi valoare totala neeligibila - 219.103,16 lei.
Art.3. Se aprobă contribuția proprie în proiect a Municipiului Craiova si Asociaţiilor de proprietari nr.9 Lapus si nr.12-S5 Lapus, reprezentând contravaloarea tuturor cheltuielilor neeligibile ale proiectului, cât si contribuția de 40% din valoarea eligibila a proiectului, în cuantum de 1.855.375,37 lei, reprezentând cofinanțarea proiectului „Creşterea Eficienţei Energetice în cadrul clădirilor RezidenȚiale din Municipiul Craiova – CEERT L5.1”.
Art.4. Se aprobă contribuția asociației de proprietari la cheltuielile eligibile în cuantum de 931.571,00 lei, reprezentând 25% din valoarea cheltuielilor eligibile aferente C+M+E corespunzatoare apartamentelor cu destinație locuința, aflate în proprietatea persoanelor fizice.
Art.5. Se aprobă contribuția asociației de proprietari la cheltuielile neeligibile în cuantum de 54.776,00 lei, reprezentând, dupa caz:
    I. 25% din valoarea cheltuielilor neeligibile aferente C+M+E corespunzatoare apartamentelor cu destinație locuința, aflate în proprietatea persoanelor fizice,

    II.100% din valoarea cheltuielilor aferente C+M+E corespunzatoare apartamentelor cu destinație locuința, aflate în proprietatea persoanelor juridice, a Solicitantului sau a autoritaților si instituțiilor publice

    III.100% din valoarea cheltuielilor aferente C+M+E corespunzatoare apartamentelor cu destinație de spații comerciale sau spații cu alta destinație decât cea de locuința, aflate în proprietatea persoanelor fizice, a persoanelor juridice, a Solicitantului sau a autoritaților si instituțiilor publice;

Art.6. Mecanismul de recuperare a cheltuielilor eligibile si neeligibile, ce revine Asociaţiilor de proprietari nr.9 Lapus si nr.12-S5 Lapus, este in conformitate cu Capitolul IV - Mecanismul de recuperare a cheltuielilor eligibile şi neeligibile art.6 (2) din contractele: nr.133142/23.10.2017 pentru blocul S3, nr.133148/23.10.2017 pentru blocul S4, nr.133124/23.10.2017 pentru blocul S5, nr.133190/23.10.2017 pentru blocul S6, nr.133136/23.10.2017 pentru blocul 4, potrivit caruia - sumele plătite de către Unitatea administrativ- teritorială aferente contribuţiei asociaţiei de proprietari, pentru lucrările de creştere  a performanţei energetice a blocurilor de locuinţe vor fi recuperate prin taxa de reabilitare termică,  instituită conform Hotărârii Consiliului Local nr. 344 din 31.08.2017, în termen de 10 ani, cu începere din data de 1 a celei de-a doua luni următoare încheierii procesului verbal de recepţie la terminarea lucrărilor de reabilitare termică.
  Art.7. Consiliul Local al Municipiului Craiova va asigura valoarea totala a cheltuielilor neeligibile, cheltuielile suplimentare (conexe) ce vor apărea în timpul implementării proiectului, precum si resursele financiare necesare implementării optime a proiectului in condiţiile rambursării ulterioare a cheltuielilor eligibile din instrumente structurale, respectiv a recuperării ulterioare a cotei-părţi ce revine fiecărei asociaţii de proprietari din valoarea proiectului.
  Art.8. Se împuternicește Primarul Municipiului Craiova să semneze contractul de finantare și toate actele necesare depunerii și implementării proiectului.

Art.9.Primarul Municipiului Craiova, prin aparatul de specialitate: Serviciul Administraţie Publică Locală, Direcţia Elaborare şi Implementare Proiecte şi Direcţia Economico – Financiară vor aduce la îndeplinire prevederile prezentei  hotărâri.

